heliodorus-scr-erot.aethiopica 10.13
καὶ ἅμα λέγουσα τὴν συνεκτεθεῖσαν ἑαυτῇ ταινίαν ὑπὸ τῇ γαστρὶ φέρουσα προύφερέ τε , καὶ ἀνειλήσασα τῇ Περσίνῃ προσεκόμιζεν . ἣ δὲ ἐπειδὴ τὸ πρῶτον εἶδεν , ἀχανής τε καὶ αὖος ἐγεγόνει , καὶ χρόνον ἐπὶ πλεῖστον τὰ ἐγγεγραμμένα τῇ ταινίᾳ καὶ τὴν κόρην αὖθις ἐν μέρει περιεσκόπει . τρόμῳ τε καὶ παλμῷ συνείχετο , καὶ ἱδρῶτι διερρεῖτο , χαίρουσα μὲν ἐφ̓ οἷς εὕρισκεν , ἀμηχανοῦσα δὲ πρὸς τὸ παῤ ἐλπίδας ἄπιστον , δεδοικυῖα δὲ τὴν ἐξ Ὑδάσπου τῶν φανερουμένων ὑποψίαν τε καὶ ἀπιστίαν , ἢ καὶ ὀργήν , ἂν οὕτω τύχῃ , καὶ τιμωρίαν . ὥστε καὶ τὸν Ὑδάσπην ἐνορῶντα εἰς τὸ θάμβος καὶ τὴν συνέχουσαν ἀγωνίαν , ὦ γύναι , εἰπεῖν , τί ταῦτα , ἢ τί πέπονθας πρὸς τὴν δεικνυμένην γραφήν ; ἣ δέ , ὦ βασιλεῦ , εἶπε , καὶ δέσποτα καὶ ἄνερ , ἄλλο μὲν οὐδὲν ἂν εἴποιμι πλέον , λαβὼν δὲ ἀναγίνωσκε : διδάσκαλός σοι πάντων ἡ ταινία γενήσεται . καὶ ἐπιδοῦσα αὖθις ἐσιώπα , κατηφήσασα . δεξάμενος γοῦν ὁ Ὑδάσπης , καὶ πλησίον παρεῖναι καὶ συνεπιλέγεσθαι τοὺς Γυμνοσοφιστὰς παρακαλέσας , ἐπῄει τὴν γραφήν , πολλὰ μὲν αὐτὸς θαυμάζων , πολλὰ δὲ καὶ τὸν Σισιμίθρην ἐκπεπληγμένον καὶ μυρίας τροπὰς τῆς διανοίας ἐκ τῶν ὄψεων ἐμφαίνοντα ὁρῶν , συνεχές τε εἰς τὴν ταινίαν καὶ τὴν Χαρίκλειαν ἀτενίζοντα . καὶ τέλος , ἐπειδὴ τήν τε ἔκθεσιν ἐδιδάχθη καὶ τὴν αἰτίαν τῆς ἐκθέσεως ὁ Ὑδάσπης , ἀλλ̓ ὅτι μὲν ἐτέχθη μοι κόρη τις , ἔφη , γινώσκω , καὶ ἀποθανοῦσαν τότε πυθόμενος , ὡς αὐτὴ Περσῖνα ἔλεγεν , ἐκτεθεῖσθαι νυνὶ μανθάνω : τίς δὲ ὁ ἀνελόμενος καὶ διασώσας καὶ θρέψας ; τίς δὲ ὁ διακομίσας εἰς Αἴγυπτον , οὗ καὶ αἰχμάλωτος εἴληπται ; ἢ πόθεν ὅλως ὅτι αὕτη ἐκείνη , καὶ μὴ διέφθαρται μὲν τὸ ἐκτεθέν , τοῖς δὲ γνωρίσμασιν ἐπιτυχών τις ἀποκέχρηται τοῖς ἐκ τῆς τύχης ; μή τις δαίμων ἡμῖν ἐπιπαίζει , καὶ ὥσπερ προσωπεῖον τῇ κόρῃ ταῦτα περιθεὶς ἐντρυφᾷ τῇ ἡμετέρᾳ περὶ τεκνοποιίαν ἐπιθυμίᾳ , καὶ νόθον ἡμῖν ὑποβολιμαῖον εἰσποιεῖ διαδοχήν , καθάπερ νέφει τῇ ταινίᾳ τὴν ἀλήθειαν ἐπισκιάζων .
Lemmas: καί ἅμα λέγω ὁ συνεκτίθημι ἑαυτοῦ ταινία ὑπό ὁ γαστήρ φέρω προφέρω τε , καί ἀνειλέω ὁ Περσίνη προσκομίζω . ὁ δέ ἐπειδή ὁ πρῶτος ὁράω , ἀχανής τε καί αὖος γίγνομαι , καί χρόνος ἐπί πολύς ὁ ἐγγράφω ὁ ταινία καί ὁ κόρη αὖθις ἐν μέρος περισκοπέω . τρόμος τε καί παλμός συνέχω , καί ἱδρώς διαλέγω , χαίρω μέν ἐπί ὅς εὑρίσκω , ἀμηχανάω δέ πρός ὁ παρά ἐλπίς ἄπιστος , δείδω δέ ὁ ἐκ Ὑδάσπης ὁ φανερόω ὑποψία τε καί ἀπιστία , ἤ καί ὀργή , ἐάν οὕτως τυγχάνω , καί τιμωρία . ὥστε καί ὁ Ὑδάσπης ἐνοράω εἰς ὁ θάμβος καί ὁ συνέχω ἀγωνία , ὦ γυνή , λέγω , τίς οὗτος , ἤ τίς πάσχω πρός ὁ δείκνυμι γραφή ; ὁ δέ , ὦ βασιλεύς , λέγω , καί δεσπότης καί ἀνήρ , ἄλλος μέν οὐδείς ἄν λέγω πολύς , λαμβάνω δέ ἀναγιγνώσκω : διδάσκαλος σύ πᾶς ὁ ταινία γίγνομαι . καί ἐπιδίδωμι αὖθις σιωπάω , κατηφέω . δέχομαι γοῦν ὁ Ὑδάσπης , καί πλησίον πάρειμι καί συνεπιλέγω ὁ Γυμνοσοφισταί παρακαλέω , ἐπέρχομαι ὁ γραφή , πολύς μέν αὐτός θαυμάζω , πολύς δέ καί ὁ Σισιμίθρης ἐκπλήγνυμι καί μυρίος τροπή ὁ διάνοια ἐκ ὁ ὄψις ἐμφαίνω ὁράω , συνεχής τε εἰς ὁ ταινία καί ὁ Χαρίκλεια ἀτενίζω . καί τέλος , ἐπειδή ὁ τε ἔκθεσις διδάσκω καί ὁ αἰτία ὁ ἔκθεσις ὁ Ὑδάσπης , ἀλλά ὅτι μέν τίκτω ἐγώ κόρη τις , φημί , γιγνώσκω , καί ἀποθνῄσκω τότε πυνθάνομαι , ὡς αὐτός Περσίς λέγω , ἐκτίθημι νυνί μανθάνω : τίς δέ ὁ ἀναιρέω καί διασῴζω καί τρέφω ; τίς δέ ὁ διακομίζω εἰς Αἴγυπτος , ὅς καί αἰχμάλωτος λαμβάνω ; ἤ πόθεν ὅλος ὅτι οὗτος ἐκεῖνος , καί μή διαφθείρω μέν ὁ ἐκτίθημι , ὁ δέ γνώρισμα ἐπιτυγχάνω τις ἀποχράω ὁ ἐκ ὁ τύχη ; μή τις δαίμων ἐγώ ἐπιπαίζω , καί ὥσπερ προσωπεῖον ὁ κόρη οὗτος περιτίθημι ἐντρυφάω ὁ ἡμέτερος περί τεκνοποιΐα ἐπιθυμία , καί νόθος ἐγώ ὑποβολιμαῖος εἰσποιέω διαδοχή , καθά νέφος ὁ ταινία ὁ ἀλήθεια ἐπισκιάζω .